Rata de promovare a Bacalaureatului în București este cu peste cinci procente mai mică față de 2019.
Rata de promovare a examenului de bacalaureat, în București, înainte de depunerea contestațiilor, este 67,46%. Din sesiunea curentă, rata de promovare este 76,08%, iar din sesiunile anterioare, 20,67%. Contestațiile pot fi depuse atât în format fizic, cât și electronic, în zilele de 30 iunie, în intervalul orar 16:00 – 19:00 și pe data de 1 iulie.
Rata de promovare a examenului de bacalaureat, în București, înainte de depunerea contestațiilor, este 67,46%, cu peste cinci procente mai mică față de 2019, potrivit datelor centralizate de Inspectoratul Şcolar al Municipiului Bucureşti (ISMB)."Rata de promovare (înainte de contestații) înregistrată de absolvenții studiilor liceale și au susținut probele examenului de Bacalaureat în sesiunea iunie-iulie 2020, este de 67,46%. Din sesiunea curentă, rata de promovare este 76,08%, iar din sesiunile anterioare, 20,67%", potrivit sursei citate.În sesiunea iunie-iulie 2020, s-au înscris 17.713 au promovat 11.427 de candidați, dintr-un total de 16.939 candidați prezenți. Precizăm că 774 candidați au absentat, iar 19 candidați au fost eliminați pentru fraudă sau tentativă de fraudă. Aceștia nu se vor putea înscrie la următoarele două sesiuni ale examenului național de Bacalaureat.În total, 39 candidați au obținut media 10; 355 au obținut nota 10 la proba de Limba și literatura română; 10 au obținut nota 10 la proba de Limba și literatura maternă; 884 au obținut nota 10 la proba obligatorie a profilului; 882 au obținut nota 10 la proba la alegere a profilului și a specializării.Rata de promovare în Capitală este de 67,46 %, cu 5,38 % mai mică decât anul trecut, potrivit ISMB.Nota minimă de promovare, pentru fiecare disciplină, este 5 (cinci), iar media finală pentru promovarea examenului este minimum 6 (șase). Procentul de promovare s-a calculat din totalul candidaților prezenți, incluzând în această categorie și candidații eliminați.Rezultatele (înainte de contestații) au fost afișate marți, atât în centrele de examen, cât și pe pagina web dedicată, bacalaureat.edu.ro.Contestațiile pot fi depuse atât în format fizic, cât și electronic, în zilele de 30 iunie, în intervalul orar 16:00 – 19:00 și pe data de 1 iulie, în intervalul orar 8:00 – 12:00. În acest caz, candidații completează, semnează și depun/transmit electronic și o declarație-tip în care se menționează faptul că au luat cunoștință că nota acordată ca urmare a soluționării contestației poate modifica, după caz, nota inițială, prin creștere sau descreștere. Pentru candidații minori, declarația-tip este semnată și de către părinții/reprezentanții legali ai acestora.Rezultatele finale vor fi anunțate duminică, 5 iulie.